આઠ આઠ દિવસની સમજાવટ પછી તેમણે રજા આપી. પણ અલકાબહેનને નીલની ચિંતા રહેતી. તેમણે નીલ પાસે અનેક વચનો લીધા. તબિયતના ભોગે વધારે કલાક કામ કરી રૂપિયા કમાવાની લાલચ નહીં રાખે, સમયસર ખાઈ લેશે, સમયસર ને પ્રમાણસર ઊંઘ લેશે.. વગેરે વગેરે… બે વરસ રહીને જ્યારે નીલ એક મહિના માટે ભારત આવ્યો ત્યારે તેને દબાણ કરી સામાન્ય ઘરની સમજુ ગ્રીષ્મા સાથે તેનાં લગ્ન કરાવ્યા. થોડા જ સમયમાં ગ્રીષ્મા પણ અમેરિકા ઉડી ગઈ. પણ હવે તેમને નીલની ચિંતા નહોતી.